**Kimberly García León** (s. 19. lokakuuta 1993 Lima) on perulainen kilpakävelijä. Hän voitti kaksi maailmanmestaruutta Eugenen MM-kilpailuissa 2022.

García sijoittui 5 000 metrin kävelyssä vuonna 2010 seitsemänneksi nuorten olympialaisissa ja hopealle alle 18-vuotiaiden Etelä-Amerikan-mestaruuskilpailuissa. Hän oli 10 000 metrin kävelyssä kymmenes Barcelonan alle 20-vuotiaiden MM-kilpailuissa 2012.

García sijoittui 20 kilometrin kävelyssä 33:nneksi Moskovan MM-kilpailuissa 2013. Seuraavana vuonna hän saavutti pronssia Ibero-Amerikan-mestaruuskilpailujen 10 000 metrin kävelyssä ja voitti 20 kilometrin kävelyn Etelä-Amerikan-mestaruuden. Hän oli 20 kilometrin kävelyssä vuonna 2015 viides Pan-Amerikan kisoissa ja keskeytti Pekingin MM-kilpailuissa. Rio de Janeiron olympialaisissa 2016 hän oli 20 kilometrin kävelyssä neljästoista.

García sijoittui Lontoon MM-kilpailuissa 2017 seitsemänneksi 20 kilometrin kävelyssä. Seuraavana vuonna hän saavutti hopeaa Ibero-Amerikan-mestaruuskilpailujen 10 000 metrin kävelyssä, pronssia Etelä-Amerikan-mestaruuskilpailuissa 20 kilometrin kävelyssä ja kultaa samalla matkalla Etelä-Amerikan kisoissa. Kävelyn MM-joukkuekilpailussa hän sijoittui 20 kilometrin kävelyssä kahdeksanneksi.

García saavutti Liman Pan-Amerikan kisoissa 2019 hopeaa 20 kilometrin kävelyssä ajalla 1.29.00. Hän keskeytti 20 kilometrin kävelyn vuonna 2021 järjestetyissä Tokion olympialaisissa. Hän saavutti 2022 hopeaa 10 000 metrin kävelyssä Ibero-Amerikan-mestaruuskilpailuissa ja 20 kilometrin kävelyssä Etelä-Amerikan-mestaruuskilpailuissa. Eugenen MM-kilpailuissa 2022 hän voitti kultaa 20 kilometrillä Perun ennätysajalla 1.26.58 ja 35 kilometrillä Etelä-Amerikan ennätysajalla 2.39.16.

Garcia teki 35 kilometrin kävelyn maailmanennätyksen 2.37.44 Dudincessa 25. maaliskuuta 2023. Saman vuoden Budapestin MM-kilpailuissa hän sijoittui 20 kilometrin kävelyssä neljänneksi.

Henkilökohtaiset ennätykset
---------------------------

### Ulkoradat

| *Laji* | *Aika* | *Paikka* | *Päivä* |
| --- | --- | --- | --- |
| 5 000 m kävely | 22.57,4h | Lima | 14. toukokuuta 2011 |
| 5 km kävely | 24.24 | Cochabamba | 6. maaliskuuta 2010 |
| 10 000 m kävely | 42.56,97 | Trujillo | 25. elokuuta 2018 |
| 10 km kävely | 43.23 | Suzhou | 25. syyskuuta 2017 |
| 20 km kävely | 1.26.40 **NR** | La Coruña | 3. kesäkuuta 2023 |
| 35 km kävely | 2.37.44 **ME** | Dudince | 25. maaliskuuta 2023 |

Lähteet
-------

1. 1 2  Kimberly García *Olympedia*.  (englanniksi)
2. 1 2 3 4 5 6 7 8  Kimberly García Kansainvälinen yleisurheiluliitto.  (englanniksi)
3. 1 2 3 4 5 6 7 8 9  Kimberly García Tilastopaja (vaatii kirjautumisen, maksullinen palvelu).  (englanniksi)
4. ↑  Arnold, Geoffrey C.: Peru’s Kimberly García León captures gold in the women’s 20k race walk at the World Athletics Championships *OregonLive*.  15.7.2022. Viitattu 17.7.2022. (englanniksi)
5. ↑  Goss, Symone: Garcia Leon completes historic double with women’s 35km race walk gold – World Athletics Championships 2022 *World-Track*.  22.7.2022. Viitattu 22.7.2022. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |